มีsex แบบป้องกันค่ะ แต่กินยาคุมฉุกเฉินไปด้วยเป็นอะไรมั้ยคะ ถ้าหลั่งในถุงแล้วถอดออกภายนอกร่างกาย น้ำอสุจิสามารถไหลกลับเข้าไปได้มั้ยคะ
สวัสดีค่ะ การมีเพศสัมพันธ์โดยการใช้ถุงยางอนามัยนั้น หากใช้ได้อย่างถูกต้องไม่มีการฉีกขาดหรือรั่วซึม ถุงยางก็จะช่วยป้องกันการตั้งครรภ์ได้ประมาณ 98% หรือมีโอกาสตั้งครรภ์ประมาณ 2% แต่หากใช้ไม่ถูกต้อง เช่น ใช้ถุงยางขนาดที่ไม่พอดีกับอวัยวะเพศชาย ใช้วาสลีนทาถุงยาง ใช้ถุงยางอนามัยซ้ำ ใส่ถุงยางอนามัยซ้อนกัน ดึงอวัยวะเพศชายออกจากช่องคลอดเมื่ออ่อนตัวลงแล้ว หรือถุงยางเสื่อมสภาพ มีการฉีดขาดหรือรั่วซึม โอกาสในการตั้งครรภ์ก็จะมากขึ้นค่ะส่วนการที่ถอดถุงยางอนามัยภายนอกร่างกาย หากดึงอวัยวะเพศออกมาก่อนที่จะเกิดการอ่อนตัว น้ำอสุจิก็ไม่น่าไหลออกจากถุงยางได้ค่ะ แต่หากปล่อยให้อวัยวะเพศอ่อนตัวแล้วดึงออก หรือใช้ถุงยางที่มีขนาดใหญ่กว่าอวัยวะเพศ น้ำอสุจิก็อาจมีโอกาสไหลเข้าไปในช่องคลอดได้ค่ะดังนั้น หากใช้ได้อย่างถูกต้อง โอกาสในการตั้งครรภ์ก็ถือว่ามีน้อยมาก และไม่จำเป็นต้องทานยาคุมฉุกเฉินไป การทานยาคุมฉุกเฉินไป อาจมีผลต่อการทำงานของรังไข่และทำให้ประจำเดือนมาผิดปกติได้ค่ะ